รัฐบาลรัสเซีย

thumb|การประชุมคณะรัฐบาลรัสเซียภายในห้องประชุมของรัฐสภารัสเซีย
**รัฐบาลรัสเซีย** ใช้อำนาจบริหารในสหพันธรัฐรัสเซีย สมาชิกของรัฐบาล ได้แก่ นายกรัฐมนตรี, รองนายกรัฐมนตรี, และรัฐมนตรีของรัฐบาลกลาง มีหลักพื้นฐานทางกฎหมายในรัฐธรรมนูญของสหพันธรัฐรัสเซียและกฎหมายรัฐธรรมนูญของรัฐบาลกลาง "ว่าด้วยรัฐบาลของสหพันธรัฐรัสเซีย" ความว่า เครื่องมือของรัฐบาลรัสเซียเป็นหน่วยงานของรัฐที่ดูแลกิจกรรมของรัฐบาล

ตามรัฐธรรมนูญ พ.ศ. 2521 ฉบับแก้ไข พ.ศ. 2534 กล่าวว่า ประธานาธิบดีรัสเซียเป็นหัวหน้าของฝ่ายบริหาร และเป็นหัวหน้าสภารัฐมนตรีของรัสเซีย ตามรัฐธรรมนูญปัจจุบันปี พ.ศ. 2536 ประธานาธิบดีมิได้เป็นส่วนหนึ่งของรัฐบาลรัสเซียซึ่งใช้อำนาจบริหาร อย่างไรก็ตาม ประธานาธิบดีเป็นผู้แต่งตั้งนายกรัฐมนตรี

เมื่อวันที่ 15 มกราคม พ.ศ. 2563 คณะรัฐมนตรีที่สองของเมดเวเดฟลาออกหลังจากกการกล่าวปราศรัยต่อสภาสหพันธรัฐโดยประธานาธิบดีและยังคงอยู่ในตำแหน่งจนกว่าจะมีการจัดตั้งรัฐบาลใหม่ขึ้น

เมื่อวันที่ 21 มกราคม พ.ศ. 2563 การจัดตั้งคณะรัฐมนตรีที่หนึ่ของมีชุสตินถูกอนุมัติและเข้ารับตำแหน่ง

เมื่อวันที่ 7 พฤษภาคม พ.ศ. 2567 หลังจากการสาบานตนเข้ารับตำแหน่งของประธานาธิบดีรัสเซีย รัฐมนตรีทุกท่านได้พ้นจากตำแหน่ง ต่อมาเมื่อวันที่ 10 ในเดือนเดียวกัน สภาดูมาอนุมัติการเสนอตัวเข้ารับตำแหน่งนายกรัฐมนตรีสมัยที่สองของมีชุสตินหลังจากการแนะนำโดยประธานาธิบดี และเมื่อวันที่ 14 ในเดือนเดียวกัน การจัดตั้งคณะรัฐมนตรีที่สองของมีชุสตินถูกอนุมัติโดยประธานาธิบดีและเข้ารับตำแหน่ง

## ประวัติ
รัฐบาลรัสเซียเป็นรัฐบาลที่รับช่วงต่ออำนาจในการปกครองประเทศรัสเซียจากรัฐบาลสหภาพโซเวียตภายหลังจากการล่มสลายของสหภาพโซเวียต โครงสร้างภายในของรัฐบาลได้มีการเปลี่ยนแปลงครั้งใหญ่อยู่บ่อยครั้งหลังจากการกำเนิดสหพันธรัฐรัสเซียในช่วงปี 2534-2535 ในช่วงปีแรก ๆ องค์ประกอบของรัฐบาลหลายส่วน โดยเฉพาะกระทรวงต่าง ๆ ได้เกิดการจัดรูปแบบและเปลี่ยนชื่อใหม่เพื่อให้เกิดความเหมาะสมหลังจากการล่มสลายของสหภาพโซเวียต

เมื่อวันที่ 28 พฤศจิกายน 2534 ประมุขแห่งรัฐของโซเวียตรัสเซีย โบริส เยลต์ซิน ได้ลงนามคำสั่งประธานาธิบดีหมายเลข 242 "ว่าด้วยเรื่องการจัดระเบียบองค์ประกอบรัฐบาลสหพันธ์สาธารณรัฐสังคมนิยมโซเวียตรัสเซียใหม่" เยลต์ซินได้ประกาศการสิ้นสุดลงของสหภาพโซเวียตและได้เป็นประธานาธิบดีสหพันธรัฐรัสเซียในเวลาต่อมา อนึ่ง ตัวเขาเองนั้นเป็นนักปฏิรูปและผู้สนับสนุนแนวคิดประชาธิปไตยตามแบบชาติตะวันตก

รัฐธรรมนูญฉบับใหม่ของสหพันธรัฐรัสเซียได้ถูกประกาศใช้ขึ้นเมื่อปี 2536 ภายในนั้นได้บัญญัติไว้ถึงการมีอยู่ของสภานิติบัญญัติทั้งสองสภา ระบตุลาการที่เป็นอิสระ ตำแหน่งของประธานาธิลดีและนายกรัฐมนตรี และคุณลักษณะทางประชาธิปไตยต่าง ๆ อาทิ ระบบการแข่งขันเลือกตั้งหลายพรรค การแบ่งแยกอำนาจอย่างชัดเจน ระบอบสหพันธรัฐ และการปกป้องสิทธิเสรีภาพของประชาชน เป็นต้น

ในปี 2542 เยลต์ซินได้แต่งตั้งให้วลาดีมีร์ ปูตินเป็นนายกรัฐมนตรีของรัสเซีย ต่อมาในปีเดียวกันเยลต์ซินได้ลาออกจากตำแหน่งประธานาธิบดีโดยมีปูตินเป็นรักษาการแทน เมื่อการเลือกตั้งประธานาธิบดีรัสเซียในปี 2543 มาถึง ปูตินได้ชนะการเลือกตั้งโดยมีผู้ลงคะแนนเลือกเขาคิดเป็นร้อยละ 54.33 ของผู้ที่มาใช้สิทธิ์เลือกตั้ง

การปรับเปลี่ยนรัฐบาลครั้งล่าสุดเกิดขึ้นเมื่อวันที่ 14 พฤษภาคม 2567 เมื่อประธานาธิบดีวลาดีมีร์ ปูตินได้ลงนามในคำสั่งประธานาธิบดีว่าด้วยเรื่องการจัดตั้งคณะรัฐมนตรีที่ 2 ของมีชุสติน

## ขอบเขตความรับผิดชอบและอำนาจ
ในรัฐธรรมนูญแห่งสหพันธรัฐรัสเซียได้บัญญัติมาตราต่าง ๆ ที่เกี่ยวข้องกับกขอบเขตความรับผิดชอบ อำนาจ และอื่น ๆ ของรัฐบาลรัสเซียไว้ในหมวดที่หก ดังนี้:

# ต้องร่างแลแะเสนองบประมาณสหพันธ์ไปยังสภาดูมา รับประกันและรายงานผลการใช้งานงบประมาณดังกล่าวให้กับสภาดูมา
# รับประกันการประกาศบังคำใช้และการดำเนินงานนโยบายทางการเงินต่าง ๆ ของสหพันธรัฐรัสเซีย
# รับประกันการประกาศบังคับใช้นโยบายต่าง ๆ ในด้านวัฒนธรรม วิทยาศาสตร์ การศึกษา สาธารณสุข สวัสดีการ และสิ่งแวดล้อมของรัฐ
# บริหารจัดการทรัพย์สินของรัฐ
# ออกมาตรการต่าง ๆ เพื่อรับประกันความมั่นคงและเสถียรภาพของรัฐและการประกาศบังคับใช้และดำเนินงานนโยบายการต่างประเทศของสหพันธรัฐรัสเซีย
# ประกาศบังคับใช้และดำเนินการมาตรการต่าง ๆ เพื่อรับประกันการบังคับใช้กฎหมาย สิทธิมุษยชนและเสรีภาพ การป้องกันทรัพย์สินและความสงบเรียบร้อยของประชาชน และการควบคุมอาชญากรรมต่าง ๆ ไม่ให้เกิดขึ้น
# ใช้อำนาจต่าง ๆ ตามขอบเขตที่ได้บัญญัติไว้ในรัฐธรรมนูญแห่งสหพันธรัฐรัสเซีย กฎหมายสหพันธ์ และคำสั่งประธานาธิบดี

รัฐบาลสามารถออกกฎหมายต่าง ๆ ได้ผ่านเอกสารที่ชื่อว่า "คำวินิจฉัยแห่งรัฐบาล" () และ "คำสั่งรัฐบาล" () โดยข้อกฎหมายดังกล่าวต้องไม่ขัดกับรัฐธรรมนูญ กฎหมายรัฐธรรมนูญสหพันธ์ กฎหมายสหพันธ์ และคำสั่งประธานาธิบดี อย่างใดก็ตาม ข้อกฎหมายดังกล่าวจำเป็นที่จะต้องได้รับการลงนามโดยนายกรัฐมนตรี

อนึ่ง รัฐบาลมีส่วนช่วยนายกรัฐมนตรีดำเนินนโยบายต่าง ๆ ที่เกี่ยวข้องกับทั้งในและต่างประเทศตามคำมอบหมายของประธานาธิบดีอีกด้วย

## องค์ประกอบของรัฐบาลและหน่วยงานรัฐการ
รัฐบาลแห่งสหพันธรัฐรัสเซียประกอบด้วยนายกรัฐมนตรี รองนายกรัฐมนตรี และรัฐมนตรีต่าง ๆ

นายกรัฐมนตรีแห่งสหพันธรัฐรัสเซียถูกแต่งตั้งโดยประธานาธิบดีที่ต้องผ่านความเห็นชอบของสภาดูมาเสียก่อน หากรายชื่อนายกรัฐมนตรีที่ประธานาธิบดีเสนอไปไม่ผ่านความเห็นชอบโดยสภาดูมาครบสามครั้ง ประธานาธิบดีแห่งสหพันธรัฐรัสเซียมีสิทธิ์ที่จะยุบสภาและแต่ตั้งนายกรัฐมนตรีขึ้นมาโดยทันที

องค์ประกอบของหน่วยงานบริหารสหพันธ์รวมทั้งรัฐบาลถูกแต่งตั้งโดยคำสั่งประธานาธิบดีตามคำเสนอของนายกรัฐมนตรี โดยการแต่งตั้งดังกล่าวต้องเกิดขึ้นภายในหนึ่งสัปดาห์หลังจากการแต่งตั้งนายกรัฐมนตรีเพื่อให้สอดคล้องกับมาตราที่ 112 แห่งรัฐธรรมนูญสหพันธรัฐรัสเซีย

ประธานาธิบดีจะสามารถตัดสินใจยุบสภาเมื่อเวลาได้ก็ได้ตามความประสงค์ หลังจากการเลือกตั้งประธานาธิบดีแห่งสหพันธรัฐรัสเซียในทุก ๆ ครั้ง รัฐบาลที่จัดตั้งโดยประธานาธิบดีสมัยที่แล้วจะหมดวาระในการปฏิบัติหน้าที่โดยทันที

อันเนื่องมาจากผลพวงของการปรับปรุงระบบบริหารรัฐการเมื่อปี 2546-2548 สถานะและหน้าที่ของกระทรวงสหพันธ์และหน่วยงานรัฐการต่าง ๆ ได้ถูกบัญญัติให้ชัดเจนขึ้น ดังนั้นแล้ว กระทรวงสหพันธ์ () ต่าง ๆ มีหน้าที่ในการรับผิดชอบการพัฒนาและดำเนินการนโยบายของรัฐในด้านนั้น ๆ ที่ตนรับผิดชอบ รวมทั้งสามารถออกกฎกระทรวงได้หากมีความจำเป็น หน่วยงานรัฐบาลสหพันธ์ () มีหน้าที่ดำเนินการควบคุมและกำกับดูแล ส่วนหน่วยงานรัฐการ () มีหน้าที่ในการรับผิดชอบการบริหารจัดการทรัพย์สินและการให้บริการ

เมื่อปี 2563 ได้มีการแก้ไขรัฐธรรมนูญแห่งสหพันธรัฐรัสเซียเพิ่มเติมขึ้น โดยในการแก้ไขครั้งนั้น หลักการจัดตั้งและขอบเขตการดำเนินงานของรัฐบาลแห่งสหพันธรัฐรัสเซียก็ถูกแก้ไขด้วยเช่นกัน

## คณะรัฐมนตรีชุดปัจจุบัน

## อ้างอิง

## แหล่งข้อมูลอื่น
*เว็บไซต์หลัก

หมวดหมู่:รัฐบาลรัสเซีย